Výkaz ziskov a strát

Výkaz ziskov a strát (dnes skrátene a do roku 1991 oficiálne: výsledovka; pred rokom 1991 [popri výraze výsledovka] výkaz o tvorbe a rozdelení hrubého dôchodku; do roku 1946: výkaz straty a zisku; dnes [v rozpore so slovenskými právnymi predpismi] aj: výkaz zisku a straty; podľa IAS 1: výkaz ziskov a strát a ostatných súčastí komplexného výsledku alebo skrátene výkaz komplexného účtovného výsledku) je vo finančnom účtovníctve prehľadné usporiadanie všetkých výnosov a nákladov za určité obdobie, ktoré ukazuje aj výsledok hospodárenia (t.j. zisk/stratu) za toto obdobie, ktorý je rozdielom týchto výnosov a nákladov. Tvorí jednu z častí účtovnej závierky.
Štruktúra výsledovky.
Existuje veľa spôsobov členenia výkazu ziskov a strát, uvedené sú tri príklady.
Delenie 1.
Nasleduje delenie podľa oficiálneho slovenského Výkazu ziskov a strát (stav: 2012). V okrúhlych zátvorkách je vždy uvedený termín používaný podľa predpisov platných do roku 2002. Znak (-) znamená, že položka do roku 2002 samostatne neexistovala.
Časť I:&lt;br&gt;
Tržby z predaja tovaru (Tržby za predaj tovaru)&lt;br&gt;
-Náklady vynaložené na obstaranie predaného tovaru (Náklady vynaložené na predaný tovar)&lt;br&gt;
=Obchodná marža&lt;br&gt;
+Výroba&lt;br&gt;
-Výrobná spotreba&lt;br&gt;
=Pridaná hodnota&lt;br&gt;
-Osobné náklady&lt;br&gt;
-Dane a poplatky&lt;br&gt;
-Odpisy a opravné položky k dlhodobému nehmotnému majetku a dlhodobému hmotnému majetku (Odpisy nehmotného a hmotného investičného majetku)&lt;br&gt;
+Tržby z predaja dlhodobého majetku a materiálu (Tržby z predaja investičného majetku a materiálu)&lt;br&gt;
-Zostatková cena predaného dlhodobého majetku a predaného materiálu&lt;br&gt; (Zostatková cena predaného investičného majetku a materiálu)&lt;br&gt;
-Tvorba a zúčtovanie opravných položiek k pohľadávkam (-)&lt;br&gt;
+Ostatné výnosy z hospodárskej činnosti (Ostatné prevádzkové výnosy)&lt;br&gt;
-Ostatné náklady na hospodársku činnosť (Ostatné prevádzkové náklady)&lt;br&gt;
+Prevod výnosov z hospodárskej činnosti (Prevod prevádzkových výnosov)&lt;br&gt;
-Prevod nákladov na hospodársku činnosť (Prevod prevádzkových nákladov)&lt;br&gt;
=Výsledok hospodárenia z hospodárskej činnosti (Prevádzkový hospodársky výsledok)&lt;br&gt;
Čast II:&lt;br&gt;
Tržby z predaja cenných papierov a podielov (Tržby z predaja cenných papierov a vkladov)&lt;br&gt;
-Predané cenné papiera a podiely (Predané cenné papiere a vklady)&lt;br&gt;
+Výnosy z dlhodobého finančného majetku (Výnosy z finančných investícií)&lt;br&gt;
+Výnosy z krátkodobého finančného majetku &lt;br&gt;
-Náklady na krátkodobý finančný majetok (-)&lt;br&gt;
+Výnosy z precenenia cenných papierov a výnosy z derivátových operácií (-)&lt;br&gt;
-Náklady na precenenie cenných papierov a náklady na derivátové operácie (-)&lt;br&gt;
-Tvorba a zúčtovanie opravných položiek k finančnému majetku (Zúčtovanie opravných položiek do finančných výnosov + Tvorba opravných položiek do finančných nákladov)&lt;br&gt;
+Výnosové úroky&lt;br&gt;
-Nákladové úroky&lt;br&gt;
+Kurzové zisky (-)&lt;br&gt;
-Kurzové straty (-)&lt;br&gt;
+Ostatné výnosy z finančnej činnosti (Ostatné finančné výnosy)&lt;br&gt;
-Ostatné náklady na finančnú činnosť (Ostatné finančné náklady)&lt;br&gt;
+Prevod finančných výnosov&lt;br&gt;
-Prevod finančných nákladov&lt;br&gt;
=Výsledok hospodárenia z finančnej činnosti (Hospodársky výsledok z finančných operácií)
Časť III: &lt;br&gt;
Výsledok hospodárenia z hospodárskej činnosti [ad Časť I] (Prevádzkový hospodársky výsledok)&lt;br&gt;
+Výsledok hospodárenia z finančnej činnosti [ad Časť II] (Hospodársky výsledok z finančných operácií)&lt;br&gt;
=Výsledok hospodárenia z bežnej činnosti pred zdanením (-)&lt;br&gt;
-Daň z príjmov z bežnej činnosti (Daň z príjmov za bežnú činnosť)&lt;br&gt;
=Výsledok hospodárenia z bežnej činnosti po zdanení (Hospodársky výsledok za bežnú činnosť)
Časť IV:&lt;br&gt;
Mimoriadne výnosy&lt;br&gt;
–Mimoriadne náklady&lt;br&gt;
=Výsledok hospodárenia z mimoriadnej činnosti pred zdanením (-)&lt;br&gt;
-Daň z príjmov z mimoriadnej činnosti &lt;br&gt;
=Výsledok hospodárenia z mimoriadnej činnosti po zdanení (Mimoriadny hospodársky výsledok)
Časť Va:&lt;br&gt;
Výsledok hospodárenia z bežnej činnosti pred zdanením [ad Časť III] (-)&lt;br&gt;
+Výsledok hospodárenia z mimoriadnej činnosti pred zdanením [ad Časť IV] (-)&lt;br&gt;
=Výsledok hospodárenia za účtovné obdobie pred zdanením (-)
Časť Vb:&lt;br&gt;
Výsledok hospodárenia z bežnej činnosti po zdanení [ad Časť III] (Hospodársky výsledok za bežnú činnosť)&lt;br&gt;
+Výsledok hospodárenia z mimoriadnej činnosti po zdanení [ad Časť IV] (Mimoriadny hospodársky výsledok) &lt;br&gt;
-Prevod podielov na výsledku hospodárenia spoločníkom (Prevod podielu na hospodárskom výsledku spoločníkom)&lt;br&gt;
=Výsledok hospodárenia za účtovné obdobie po zdanení (Hospodársky výsledok za účtovné obdobie)
Delenie 2.
Nasleduje mierne odlišné delenie z literatúry. Rozdiel oproti predchádzajúcemu je len v tom, že najprv sú uvedený všetky výnosy z hospodárskej (resp. finančnej) činnosti, až potom všetky náklady na hospodársku (resp. finančnú) činnosť, kým v Delení 1 sa pravidelne striedajú jednotlivé položky výnosov a nákladov z hospodárskej (resp. finančnej) činnosti.
Časť I:&lt;br&gt;
Výnosy z hospodárskej činnosti&lt;br&gt;
+Prevod výnosov z hospodárskej činnosti&lt;br&gt;
-Náklady na hospodársku činnosť&lt;br&gt;
-Prevod nákladov na hospodársku činnosť&lt;br&gt;
=Výsledok hospodárenia z hospodárskej činnosti
Časť II:&lt;br&gt;
Výnosy z finančnej činnosti&lt;br&gt;
+Prevod finančných výnosov&lt;br&gt;
-Náklady na finančnú činnosť&lt;br&gt;
-Prevod finančných nákladov&lt;br&gt;
=Výsledok hospodárenia z finančnej činnosti
Časť III, IV, Va a Vb je potom rovnaká ako v predchádzajúcom delení.
Delenie 3.
Toto je tradičné a najnázornejšie delenie, bežne používané v literatúre. Ide o usporiadanie ekvivalentné usporiadaniu súvahy, teda v podobe klasického účtu s ľavou a pravou stranou. Všetky náklady (a výsledok hospodárenia) sú uvedené spolu na ľavej strane účtu a všetky výnosy sú uvedené spolu na pravej strane účtu. Vnútorné členenie oboch strán účtu bolo v tomto prípade prevzaté z Delenia 1 (teda z oficiálneho slovenského výkazu ziskov a strát), v literatúre a právnych systémoch iných štátov je toto vnútorné členenie v detailoch často odlišné. 
Strana nákladov a výsledku hospodárenia:&lt;br&gt;
Strana výnosov (výnosy):&lt;br&gt;